# Nakany Kanté

Nakany Kanté (Siguiri, Guinea, 1992) és una cantant guineana que ha fet bona part de la seva carrera artística a Catalunya.
La seva família forma part de l'ètnia dels malinké. Des de petita pidolava amb la seva mare al carrer de Siguirí, a prop de Mali. De petita ja li agradava cantar i ballar, sempre ho ha fet en llengua malinké o en sussu / soussou.
Quan tenia 12 anys va anar a viure a Conakry, la capital del país. Allà va conèixer el seu marit, el percussionista de Sabadell Daniel Aguilar. Compon des dels vuit anys, però és quan es va instal·lar a Sabadell o Barcelona el 2009 que el seu talent va aflorar. A Espanya va començar la seva trajectòria artística amb el grup barceloní de música d'Àfrica Occidental, Kenkeliba, i va col·laborar amb el grup malià barceloní Banan Kaló de música wassulú, el francès Adiaratou Diabaté i el mestre guineà Koungbana Condé. El 2011 va participar en el projecte de visibilització d'artistes africans a Catalunya, Afroesfera, que es traduí en l'exposició 'Afromúsiques' amb els artistes africans més representatius que viuen aquí.
El 2012 va participar en el cicle de concerts Diversons, música per la integració. El seu primer disc, del 2014, portava per nom Saramaya. També ha fet el disc Naka (2016) i Barra (2017), tot i que aquest últim sembla que és pirata. El 2020, va treure el seu tercer / quart àlbum, De Conakry a Barcelone.
Admira Salif Keïta, Fatoumata Diawara, Angélique Kidjo, Rosario, Azaya, Marga Mbande i Ebra. Les seves lletres són sobre nens abandonats o la desigualtat de les dones, entre altres coses. El 2019 va actuar al Black Music Festival de Girona, i el 2020 al Mercat de Música Viva de Vic,. Surt al documental sobre Idrissa Diallo: Idrissa. Crònica d'una mort qualsevol, de Xavier Artigas i Xapo Ortega (2018).

## Discs

* Saramaya (Slow Walk Music, Barcelona, 2014)
* Naka (Slow Walk Music, Barcelona, 2016)
* Barra (2017) - no oficial i pirata que agafa temes d'anteriors àlbums...
* De Conakry a Barcelone (Kasba Music, Barcelona, 2020)

## Referències

* 1 2 3 4 Beltran Querol, Laia «Nakany Kanté: “Parlo de nens abandonats i de la desigualtat de les dones”». Diari Ara [Barcelona], 28-02-2019 [Consulta: 28 febrer 2019].
* ↑ Cervantes, Xavier «Nakany Kante, Guinea i Sabadell connectats amb pop mandinga». Diari Ara [Barcelona], 12-09-2020 [Consulta: 13 desembre 2020].
* ↑ Monty, Carlos «Nakany Kanté, África ya empieza en los Pirineos. Con 'Naka', su segundo disco, la guineana de Conakry Nakany Kanté se ha convertido en una vitalista embajadora de las músicas de su país.» (en castellà). Diagonal Periódico [Barcelona], 15-05-2016 [Consulta: 13 desembre 2020].
* ↑ Martorell, Núria «Nakany Kanté, la jove veu d'afrofusió». El Periódico [Barcelona], 11-01-2014 [Consulta: 28 febrer 2019].
* ↑ Caballero, Chema «Compromiso y música (156): Nakany Kanté» (en castellà). El País [Madrid], 11-03-2016. ISSN: 1134-6582.
* ↑ «'No entenc de races ni de colors'. Entrevista amb Nakany Kanté que presentarà als escenaris del circuit el seu segon disc, Naka». Barcelona Districte cultural [Barcelona], 30-04-2017 [Consulta: 13 desembre 2020].
* 1 2 «Nakany Kanté: "Canto cançons de drama, però m'identifica la música de felicitat". La cantant guineana acaba de publicar el quart disc, 'De Conakry a Barcelone'. Parlem amb ella sobre el nou àlbum i la seva actuació al Mercat de Música Viva de Vic». Enderrock [Barcelona], 16-09-2020 [Consulta: 13 desembre 2020].
* ↑ Gea, Èlia «Trobar la pau en els ritmes ballables de Nakany Kanté. Estrenem en exclusiva el nou tema «La Paix» de la música guineana en col·laboració amb Mû Mbana, Pinan 450F i Las Bajas Pasiones. Kanté descobreix demà el quart disc 'De Conakry a Barcelone'». Enderrock [Barcelona], 10-09-2020 [Consulta: 13 desembre 2020].
* ↑ «L’afropop compromès de Nakany Kanté. La cantant actua en l’aniversari del Centre per la Defensa dels Drets Humans Irídia», Xavier Cervantes, Ara Balears, 27/10/2016. [Consultat el 13 de desembre del 2020].

## Enllaços externs

* Nakany Kanté, pàgina oficial (en castellà i anglès).
* Breu biografia de Nakany Kanté Arxivat 2021-01-23 a Wayback Machine. a la pàgina del segell barceloní Slow Walk Music (en castellà, amb pdfs baixables en català, anglès i francès).
* «Nakany Kanté: "Canto cançons de drama, però m'identifica la música de felicitat". La cantant guineana acaba de publicar el quart disc, 'De Conakry a Barcelone'», Enderrock, Barcelona, 16/09/2020.